
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 626 


21 Μαΐου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση γιατη χορήγηση στην Α.Ε. ΕΛ.ΠΕ. άδειας εγκα¬ 
τάστασης μονάδας παραγωγής τριτοταγούς αμύλ - 
μεθυλ - αιθέρος (ΤΑΜΕ) στον χώρο των εγκαταστά¬ 
σεων του διυλιστηρίου της στον Ασπρόπυργο Αττι¬ 
κής, κατά περέκκλιση των διατάξεων του Ν. 2965/01 1 

Τροποποίηση και συμπλήρωση της υπ’ αρ. 
48/ΤΠ32/23.1.1998 (ΦΕΚ 77/Β/4.2.98) απόφασης, 
για την αποκατάσταση των ζημιών από το σεισμό 
της 27ης Αυγούστου 1997, στο Δημοτικό Διαμέρι¬ 
σμα Μανδρακίου του Δήμου Νισύρου του Νομού 

Δωδεκανήσου. 2 

Παράταση της προθεσμίας για την υποβολή αιτήσεων 


χορήγησης στεγαστικής συνδρομής των σεισμο¬ 
πλήκτων κατοίκων των Νομών Αττικής και Βοιωτίας 
για την αποκατάσταση των ζημιών από το σεισμό 

της 7ης Σεπτεμβρίου 1999 . 3 

Παράταση προθεσμίας υποβολής αιτήσεων εκ μέρους 
των πληγέντων από τον σεισμό της 26ης Μαΐου 

2000 στο Νομό Πρέβεζας. 4 

Τροποποίηση της υπ’ αριθμ. 12794/23.5.2000 απόφα¬ 


σης του Υφυπουργού Πολιτισμού (ΦΕΚ 689/Β/ 
2.6.2000) με θέμα: «Εγγραφή Ομογενών και Αλλο¬ 
δαπών Αθλητών στα Ελληνικά Αθλητικά ερασιτε¬ 
χνικά Σωματεία Καλαθοσφαίρισης και συμμετοχή 
τους στα Ελληνικά Πρωταθλήματα και τους Αγώ¬ 


νες Κυπέλλου. 5 

ΑΠΟΦΑΣΕΙ Σ 

Αριθ.: Δ3/Α/7250 (1) 


Έγκριση για τη χορήγηση στην Α.Ε. ΕΛ.ΠΕ. άδειας εγκα¬ 
τάστασης μονάδας παραγωγής τριτοταγούς αμύλ - 
μεθυλ - αιθέρος (ΤΑΜΕ) στον χώρο των εγκαταστάσε¬ 
ων του διυλιστηρίου της στον Ασπρόπυργο Αττικής, 
κατά παρέκκλιση των διατάξεων του Ν. 2965/01 . 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξειςτου άρθρου 4του Ν. 1360/83 (ΦΕΚ 65/Α/24- 


5-83) «Προώθηση των επενδύσεων, οργάνωση των Υπηρε¬ 
σιών Κρατικών Προμηθειών και άλλες διατάξεις». 

2. Τις διατάξειςτου Ν. 2965/01 (ΦΕΚ270/Α/23-11-2001) 
«Βιώσιμη Ανάπτυξη Αττικής και άλλες διατάξεις». 

3. Τις διατάξεις της παραγράφου 21 του άρθρου 1 του 
Νόμου 2412/96 (ΦΕΚ 123/Α/17-6-96) «Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερνη¬ 
τικά όργανα και άλλες διατάξεις». 

4. Τις διατάξεις του Ν. 2516/97 (ΦΕΚ 159/Α/8-8-97) 
«Ίδρυση και λειτουργία βιομηχανικών και βιοτεχνικών 
εγκαταστάσεων και άλλες διατάξεις». 

5. Την απόφαση με αριθμό Δ3/Α/1358/29-1-2002 του 
Υπουργείου Ανάπτυξης, με την οποία χορηγήθηκε προ¬ 
σωρινή άδεια λειτουργίας στις εγκαταστάσεις του διυλι¬ 
στηρίου της Α.Ε. ΕΛΛΗΝΚΑ ΠΕΤΡΕΛΑΙΑ (Βιομηχανικές 
Εγκαταστάσεις Ασπροπύργου). 

6. Τις αιτήσεις με αριθμούς 4911/13-6-2001 και 5334/15- 
11-2001 της Α.Ε. ΕΛ.ΠΕ. (Β.Ε.Α.), με τις οποίες η εταιρεία 
έχει ζητήσει την χορήγηση άδειας εγκατάστασης μονά¬ 
δας παραγωγής τριτοταγούς αμύλ - μεθυλ - αιθέρος (ΤΑ¬ 
ΜΕ) στον χώρο των εγκαταστάσεων του διυλιστηρίου της 
στον Ασπρόπυργο Αττικής. 

7. Το έγγραφο με αριθμό 112291/19-12-2001, σύμφωνα 
με το οποίο η αρμόδια Διεύθυνση Ε.Α.Ρ.Θ. 

του Υ.ΠΕ.ΧΩ.Δ.Ε., αφού έλαβε υπόψη της την υποβλη- 
θείσα από την εταιρεία Μελέτη Περιβαλλοντικών Επιπτώ¬ 
σεων, δεν έχει αντίρρηση για την εγκατάσταση της εν λό¬ 
γω μονάδας κατά παρέκκλιση των διατάξεων του Ν. 
2965/01 (ΦΕΚ 270/Α/23-11-2001) «Βιώσιμη Ανάπτυξη Ατ¬ 
τικής και άλλες διατάξεις». 

8. Το έγγραφο με αριθμό 4983/4-7-2001 της Α.Ε. ΕΛ.ΠΕ. 
(Β.Ε.Α.), με το οποίο η εταιρεία υπέβαλε μελέτη ασφαλεί¬ 
ας για την υπόψη μονάδα. 

9. Το γεγονός ότι ο ΤΑΜΕ αποτελεί συστατικό βενζίνης 
με υψηλό αριθμό οκτανίων και μηδενική περιεκτικότητα 
σε θείο, βενζόλιο, ολεφίνες και αρωματικές ενώσεις και 
χρησιμοποιείται για την παραγωγή αμόλυβδης βενζίνης 
και επομένως με την εγκατάσταση της υπόψη μονάδας 
διασφαλίζεται η δυνατότητα της Α.Ε. ΕΛ.ΠΕ. να συμμορ¬ 
φώνεται και να ανταποκρίνονται με επιτυχία στις ολοένα 
αυστηρότερες απαιτήσεις παραγωγής βελτιωμένων καυ¬ 
σίμων αυτοκινήτων, σύμφωνα με τις οδηγίες ΑΨΤΟ ΟΙΕ 
2001 και 2005 της Ευρωπαϊκής Ένωσης. 

10. Το από 18-2-2002 εισηγητικό σημείωμα, αποφασί¬ 
ζουμε: 

Επιτρέπουμε την χορήγηση από το Υπουργείο Ανάπτυ¬ 
ξης στην Α.Ε. ΕΛ.ΠΕ. (Β.Ε.Α.) άδειας εγκατάστασης μο¬ 
νάδας παραγωγής τριτοταγούς αμύλ - μεθυλ - αιθέρος 
(ΤΑΜΕ) στον χώρο των εγκαταστάσεων του διυλιστηρίου 
της στον Ασπρόπυργο Αττικής, κατά παρέκκλιση από τις 
διατάξεις του Ν. 2965/01 (ΦΕΚ270/Α/23-11-2001) «Βιώσι¬ 
μη Ανάπτυξη Αττικής και άλλες διατάξεις». 

Η προαναφερόμενη μονάδα κρίνεται απαραίτητη για 
την ποιοτική αναβάθμιση των προϊόντων του διυλιστηρί¬ 
ου και την βελτίωση του περιβάλλοντος τόσο στην Αττική 
όσο και σε ολόκληρη τη Χώρα με την παραγωγή καθαρό¬ 
τερων προϊόντων, η οποία προβλέπεται και από τη Νομο¬ 
θεσία της Ευρωπαϊκής Ένωσης (οδηγίες 93/12/ΕΟΚ και 
98/70/ΕΚ). 

Η παρούσα απόφαση δεν αποτελεί άδεια εγκατάστα¬ 
σης, η οποία δύναται να χορηγηθεί σύμφωνα με τις δια¬ 
τάξεις των Νόμων 2516/97 (ΦΕΚ 159/Α/8-8-97) και 
1650/86 (ΦΕΚ 160/Α/16-10-86), της ΚΥΑ 5697/590/2000 
(ΦΕΚ 405/Β/29-3-2000) και της Οδηγίας 96/82/ΕΚ του 
Συμβουλίου της 9ης Δεκεμβρίου 1996 των Ευρωπαϊκών 
Κοινοτήτων «για την αντιμετώπιση των κινδύνων μεγάλων 
ατυχημάτων σχετιζομένων με επικίνδυνες ουσίες»(ΕΕ1_ 
10/13/1997). 

Η Α.Ε. ΕΛ.ΠΕ. (Β.Ε.Α.), πριν από την εκτέλεση οποιοσ¬ 
δήποτε εργασίας σχετικής με την κατασκευή της προα- 
ναφερόμενης μονάδας, υποχρεούται να εφοδιασθεί από 
το Υπουργείο Ανάπτυξης με τις προβλεπόμενες από την 
ισχύουσα νομοθεσία άδειες εγκατάστασης και λειτουρ¬ 
γίας (Ν.2516/97). 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 13 Μάίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΝΑΠΤΥΞΗΣ 

& ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΠΕΡΙΒ., ΧΩΡ. &ΔΗΜ. ΕΡΓΩΝ 

ΒΑΣΩ ΠΑΠΑΝΔΡΕΟΥ 
-♦- 

Αριθ.: 750/Α32 (2) 

Τροποποίηση και συμπλήρωση της υπ’αρ. 48/ΤΠ32/23-1- 
1998 (ΦΕΚ 77/Β/4-2-98) απόφασης, για την αποκατά¬ 
σταση των ζημιών από το σεισμό της 27ης Αυγούστου 
1997, στο Δημοτικό Διαμέρισμα Μανδρακίου του Δή¬ 
μου Νισύρου του Νομού Δωδεκανήσου. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων" που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων" όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 "Μεταφορά αρμοδιοτήτων από το Υπουργικό 


Συμβούλιο σε άλλα Κυβερνητικά όργανα και άλλες διατά¬ 
ξεις" (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) "Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις" όπως συμπληρώθηκε με το άρθρο 
25, παρ. 6 του Ν. 1418/84 "Περί Δημοσίων Έργων και ρυθ¬ 
μίσεως συναφών θεμάτων" (ΦΕΚ Α'23). 

4. Τις διατάξειςτου Ν. 128/75 "περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος". 

5. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. "περί εξαιρέσεως διοικητικών πράξεων και 
εγγράφων από τον κανόνα των τριών υπογραφών". 

7. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου "Περιστο¬ 
λή δαπανών Δημοσίου Τομέα" (ΦΕΚ 420/Β/1.7.92). 

8. Τις διατάξεις του άρθρου 22 του Ν. 2362 "Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις" (ΦΕΚ 247/Α/27.11.95). 

9. Τις διατάξειςτου άρθρου 27του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα του έρ¬ 
γου 1981ΣΕ06900000της ΣΑΕ 069. Η προκαλούμενη δα¬ 
πάνη από την επιδότηση του επιτοκίου βαρύνει τον λογα¬ 
ριασμό του Ν. 128/75. Ο λογαριασμός αυτός επιδοτείται 
από τον Κρατικό Προϋπολογισμό μόνο σε περίπτωση ελ- 
λειμματικότητάς του. Το ύψος της δαπάνης αυτής θα εί¬ 
ναι της τάξεως των 190.000 €. 

10. Την κοινή απόφαση 1100383/1330/Α0006/31-10- 
2001 (ΦΕΚ 1485/Β/31-10-2001) του Πρωθυπουργού και 
του Υπουργού Οικονομικών, για τον καθορισμό αρμοδιο- 
τήτωντων Υφυπουργών Οικονομικών, Απόστολου Φωτιά- 
δη και Γεώργιου Φλωρίδη. 

11. Την κοινή απόφαση Υ6/31 -10-2001 (ΦΕΚ 1484/Β/31 - 
10-2001) του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Ερ¬ 
γων, Ιωάννη Τσακλίδη και Ροδούλα Ζήση. 

12. Το Προεδρικό Διάταγμα υπ’αρ. 81 (ΦΕΚ 57/Α/21-3- 
2002) για συγχώνευση των Υπουργείων Εθνικής Οικονο¬ 
μίας και Οικονομικών στο Υπουργείο Οικονομίας και Οι¬ 
κονομικών. 

13. Το με αρ. πρωτ. 125/2002 έγγραφο της Νομαρχια¬ 
κής Αυτοδιοίκησης Δωδεκανήσου και το με αρ. πρωτ. 
152/23-1-2002 έγγραφο του Δήμου Νισύρου. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Δημοτικού Διαμερίσματος Μανδρακίου του Δήμου Νισύ¬ 
ρου του Νομού Δωδεκανήσου, που επλήγησαν από το 
σεισμό της 27ης Αυγούστου 1997, αποφασίζουμε: 

I. Συμπληρώνουμε στο τέλος της παρ. 1 της 
48/ΤΠ32/23.1.98 ΚοινήςΥπουργικής Απόφασης τους ακό¬ 
λουθους δικαιούχους του Δημοτικού Διαμερίσματος 
Μανδρακίου του Δήμου Νισύρου του Νομού Δωδεκανή¬ 
σου τα κτίρια των οποίων υπέστησαν ζημιές από τον σει¬ 
σμό της 27ης Αυγούστου 1997: 

Βεργουλή Αντώνιο, Καζάντη Ανδρέα, Καλύβα Ανδρέα, 
Καλύβα Ευστάθιο, Καραμηνά Μαρία, Κάσδαγλη Παντε- 

λή, Κατακαλέα Αντώνιο, Κετσέ Κλεάνθη, Κορωναίο Χρι- 
στοφή, Κουμάντο Ιωσήφ, Κώνστα Κωνσταντίνα, Λαϊνά Αν¬ 
να, Πλάκα Ειρήνη, Οικονομίδη Ανθούλα, Σακκαλή Αννα, 
Σακκαλή Ειρήνη, Σμαράγδα Ειρήνη, Σοφού Καλλιόπη, 
Σφακιανού Αναστασία. 

II. Το έργο της αποκατάστασης των ζημιών ανατίθεται 
στην Υπηρεσία Αποκατάστασης Σεισμόπληκτων (Υ.Α.Σ.). 

III. Ορίζεται προθεσμία ενός (1) έτους, από τη δημοσί¬ 
ευση της παρούσας απόφασης σε ΦΕΚ, για την υποβολή 
αιτήσεων, συνοδευομένων από τα απαραίτητα δικαιολο- 
γητικά, για την δανειοδότηση των πληγέντων κτισμάτων 
από το σεισμό της 27ης Αυγούστου 1997. 

1) ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κου δανείου και δωρεάν κρατικής αρωγής) για την απο¬ 
κατάσταση των ζημιών που προκάλεσε ο σεισμός της 
27ης Αυγούστου 1997 στο Δημοτικό Διαμέρισμα Μαν- 
δρακίου του Δήμου Νισύρου του Νομού Δωδεκανήσου. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από το σεισμό δεν επιδέχονται, σύμφωνα με την 
κρίση της Υπηρεσίας Αποκατάστασης Σεισμοπλήκτων 
(Υ.Α.Σ.) ουσιαστική αποκατάσταση, δηλαδή επισκευή 
που εξασφαλίζει την αναγκαία αντισεισμική αντοχή τους. 

β. Την επισκευή των πόσης φύσεως κτιρίων που έχουν 
υποστεί ζημιές από το σεισμό. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από το σεισμό της 27ης Αυγούστου 
1997. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από την 
Υπηρεσία Αποκατάστασης Σεισμοπλήκτων (Υ.Α.Σ.) στην 
οποία οι ενδιαφερόμενοι θα πρέπει να υποβάλουν αίτηση 
με τα σχετικά δικαιολογητικά, μέσα στις προθεσμίες που 
καθορίζονται με την παρούσα απόφαση. 

2. Η Υπηρεσία Αποκατάστασης Σεισμόπληκτων (Υ.Α.Σ.) 
θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέ- 
ρεται το ποσό της δωρεάν κρατικής αρωγής καθώς και 
του στεγαστικού δανείου, σύμφωνα με τους όρους που 
καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 


υφίσταται συνιδιοκτησία), καθένας από αυτούς, δικαιού¬ 
ται στεγαστική συνδρομή για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από το σει¬ 
σμό ή κατεδαφίστηκαν αμέσως μετά από αυτόν με εντο¬ 
λή Δημόσιας ή Δημοτικής Αρχής, χωρίς να έχουν εκδοθεί 
πρωτόκολλα επικινδύνως ετοιμόρροπου, από τις κατά 
Νόμο Τριμελείς Επιτροπές, εγκρίνουμε τη δανειοδότησή 
τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις Κοινωφελών Οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά το σεισμό ή βεβαίωση 
ότι το κτίσμα κατέρρευσε από το σεισμό της 27ης Αυγού¬ 
στου 1997. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της Υπηρεσίας Αποκατάστασης Σεισμοπλήκτων 
(Υ.Α.Σ.) με τους ακόλουθους βασικούς όρους: 

α) Γ ια κτίσματα που έχουν χρήση κατοικίας 382 € ανά 
τ.μ. και με ανώτατο όριο δανειοδοτούμενης επιφάνειας τα 
120 τ.μ., ανά χωριστή ιδιοκτησία. 

β) Γ ια κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235€ ανά 
τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχριτου ποσού των 28.173€, για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ. μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 147 € ανά τ.μ. και για δανειοδοτούμενη επιφάνεια 
120 τ.μ., ήτοι μέχριτου ποσού των 17.608 € για κάθε επι¬ 
πλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα μετά ισχύοντα ανώτατα όρια (εμβαδού και δα¬ 
νείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται δάνειο που αντιστοιχεί στο 
70%της εκάστοτε ισχύουσας μεγίστηςτιμής μονάδας για 

τη χρηματοδότηση της ανακατασκευαζόμενης επιφάνει¬ 
ας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου κτίσματος (είτε βάση 
πρωτοκόλλων κατεδαφίσεως είτε ως ασύμφορα επισκευ¬ 
ής είτε ως μη ασφαλώς επισκευάσιμα λόγω ευτελών δο¬ 
μικών υλικών) είναι η αυτή με της κατοικίας, παράγραφος 
(α). 

η) Γ ια αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί- 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 132 € κατεδαφιζόμενης επιφάνειας και μέχρι εμβα- 
δού 120 τ.μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ- 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 € ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 352 € ανά τ.μ. επί του συνόλου της κα- 
τεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ια) Για την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών 44 € ανά κυβικό μέτρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα¬ 
σης που αντιστοιχεί στην ιδιοκτησίατου και επί πλέον στε- 
γαστική συνδρομή ανάλογα με το ποσοστό του επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από το σεισμό, περισσότερες της μιάς ιδιοκτησίες, στε- 
γαστική συνδρομή δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. Γιατις πέραν 
της μίας ιδιοκτησίες το σύνολο της στεγαστικής συνδρο¬ 
μής χορηγείται υπό μορφή δανείου, χωρίς δωρεάν κρατι¬ 
κή αρωγή. 


ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσου 
με το 66% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική συνδρομή. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Γ ια την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 88 € ανάτ.μ. και μέχρι συνολικού εμβαδού 120 τ.μ. 
ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων της στεγαστικής συνδρομής ανέρχεται μέχρι του 
ποσού των 117 € ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
191 € ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα του σεισμού Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 470 € ανά τ.μ. χωρίς περιορισμό ως προς το συ¬ 
νολικό εμβαδόν της ιδιοκτησίας. Απαραίτητη προϋπόθε¬ 
ση το κτίριο να χρησιμοποιείται και οι ζημιές να προέρχο¬ 
νται από τον σεισμό και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 2.348 € για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 € 
ανά τ.μ. επί του συνόλου της επιφάνειας του κτιρίου. Γ ια 
ύψος δανειοδότησης που δεν υπερβαίνει το ως άνω ποσό 
η σχετική έγκριση θα εκδίδεται από την Υπηρεσία Αποκα¬ 
τάστασης Σεισμοπλήκτων (Υ.Α.Σ.). Για ύψος δανείου που 
υπερβαίνει το ως άνω ποσό η υπόθεση θα παραπέμπεται 

στο Τμήμα Αποκατάστασης Ζημιών της Υ.Α.Σ. για την έκ¬ 
δοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μίας ιδιοκτησίες, στε- 
γαστική συνδρομή δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

2) ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή καιτο μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστοί εργασίες, που αφο¬ 
ρούν στην κατασκευή του φέροντα οργανισμού. Στις πε¬ 
ριπτώσεις που δεν έχει χορηγηθεί αποδεδειγμένα η δω¬ 
ρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουν το 80% του χορηγηθέντος ποσού. 

Εφόσον το εγκεκριμένο ποσό είναι μέχρι ένα εκατομμύ¬ 
ριο δραχμές χορηγείται εφάπαξ. 

Στις περιπτώσεις που δεν έχει χορηγηθεί αποδεδειγμέ¬ 
να η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας Αποκατάστασης Σεισμοπλήκτων (Υ.Α.Σ.). 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ¬ 


γελματικόν επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκμέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από το σεισμό της 27ης Αυγούστου 1997 στο 
Δημοτικό Διαμέρισμα Μανδρακίου του Δήμου Νισύρου 
του Νομού Δωδεκανήσου. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

νΐ.ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ποσά μέχρι 2.935 € δεν απαιτείται εγγραφή υποθήκης. 

Γ ια την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των υστέ¬ 
ρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
το σεισμό της 27ης Αυγούστου 1997 στο Δημοτικό Διαμέρι¬ 
σμα Μανδρακίου του Δήμου Νισύρου του Νομού Δώδεκα- 

νήσου και στις περιπτώσεις που υπάρχει αδυναμία προ¬ 
σφοράς ακινήτου για εγγραφή υποθήκης, προς εξασφάλι¬ 
ση του δανείου, πιστοποιούμενη από σχετική βεβαίωση της 
αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που θα 
συνομολογείται με τη δανειστική σύμβαση και θα αντιστοιχεί 
σε ποσοστό 10% επί ολοκλήρου του ποσού του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 95.000 € για τα επόμενα 
τέσσερα οικονομικά έτη και θα βαρύνει το έργο 
1981ΣΕ06900000της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει τον λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. 

Το ύψος της δαπάνης αυτής είναι 190.000 €. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 9 Μαΐου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΥΦΥΠ. ΟΙΚΟΝΟΜΙΑΣ ΚΑΙ ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ I. ΤΣΑΚΛΙΔΗΣ 

-♦- 

Αριθ.: ΟΙΚ/3673/Α321 (3) 

Παράταση της προθεσμίας για την υποβολή αιτήσεων χο¬ 
ρήγησης στεγαστικής συνδρομής των σεισμοπλή¬ 
κτων κατοίκωντων Νομών Αττικής και Βοιωτίας για την 
αποκατάσταση των ζημιών από το σεισμό της 7ης Σε¬ 
πτεμβρίου 1999. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΟΙ ΥΦΥΠΟΥΡΓΟΙ, ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετικού 
Περιεχομένου «Περί αποκαταστάσεως ζημιών εκ των σει¬ 


σμών 1978 εις περιοχήν Βορ. Ελλάδος και ρυθμίσεις συνα¬ 
φών θεμάτων», όπως τροποποιήθη κε και συμπλη ρώθη κε με 
τους Νόμους 867/79,1048/80,1133/81 και 1190/81. 

2. Τις διατάξεις του άρθρου πέμπτου του Ν. 1190/81 
«Περί κυρώσεωςτης από 26.3.81 Πράξεως Νομοθετικού 
Περιεχομένου του Προέδρου της Δημοκρατίας «Περί 
αποκαταστάσεως ζημιών έκτων σεισμών 1981 και ρυθμί¬ 
σεις ετέρων συναφών θεμάτων» όπως αυτό τροποποιή¬ 
θηκε και συμπληρώθηκε με το άρθρο 1, παρ. 42 και 43 του 
Ν. 2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ123/Α/17.6.96). 

3. Τις διατάξεις της παρ. 3 του άρθρου 1 του Ν. 1283/82 
«Για την προθεσμία υποβολής αιτήσεων δανειοδότησης 
των σεισμοπλήκτων και ρύθμιση άλλων θεμάτων». 

4. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (ΦΕΚ Α'37) όπως αυτό 
προστέθηκε με το άρθρο 27 του Ν. 2081/92 (ΦΕΚ ΑΊ54) 
και το γεγονός ότι από την απόφαση αυτή δεν προκαλεί- 
ται πρόσθετη δαπάνη. 

5. Το άρθρο 22, παρ. 3 του Ν. 2362 (ΦΕΚ 247/Α/ 
27.11.95) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

6. Τις διατάξεις των άρθρων 20, παρ. 3 και 21 παρ. 4 του 
Ν. 1558/85 και του Π.Δ. 26/96 (ΦΕΚ ΑΊ8) για την αναπλή- 
ρωση μελών της Κυβέρνησης. 

7. Την Κοινή Απόφαση με αρ. πρωτ. Υ6/31.10.2001 (ΦΕΚ 
1484/Β/31.10.2001) του Πρωθυπουργού και της Υπουργού 
ΠΕ.ΧΩ.Δ.Ε. «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων». 

8. Την κοινή απόφαση του Πρωθυπουργού και του 
Υπουργού Οικονομικών με αριθ. 1100383/1330/Α0006/ 
31.10.2001 (ΦΕΚ1485/Β/31.10.2001) "Καθορισμός αρμο¬ 
διοτήτων των Υφυπουργών Οικονομικών". 

9. Τις οικ/3751/ΤΠ 31/10.9.99, (ΦΕΚ 1712/Β/10.9.99), 
οικ/3992/ΤΠ 31/17.9.99 (ΦΕΚ 1769/Β/20.9.99), οικ/4194/ΤΠ 
31/24.9.99 (ΦΕΚ 1787/Β/27.9.99), οικ/6181/ΤΠ 31/4.11.99 
και οικ/6786/ΤΠ 31/16.11.99 Κοινές Αποφάσεις του Υπουρ¬ 
γού Εθν. Οικονομίας και των Υφυπουργών Οικονομικών και 
ΠΕ.ΧΩ.Δ.Ε. για την αποκατάσταση των ζημιών από το σει¬ 
σμό της 7ης Σεπτεμβρίου 1999 στο Νομό Αττικής. 

10. Την οικ/1514/ΤΠ 31/15.2.2000 Κοινή Απόφαση του 
Υπουργού Εθν. Οικονομίας και των Υφυπουργών Οικονομι¬ 
κών και ΠΕ.ΧΩ.Δ.Ε. για την αποκατάσταση των ζημιών από 
το σεισμό της 7ης Σεπτεμβρίου 1999 στο Νομό Βοιωτίας. 

11. Την οικ/8563/ΤΠ31/31-8-2000 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.ΔΕ., με την οποία τροποποιήθηκαν 
οι οικ/3751/ΤΠ 31/10.9.99, (ΦΕΚ 1712/Β/10.9.99), οικ/ 
3992/ΤΠ 31/17.9.99 (ΦΕΚ 1769/Β/20.9.99), οικ/4194/ΤΠ 
31/24.9.99 (ΦΕΚ 1787/Β/27.9.99), οικ/6181/ΤΠ 31/ 
4.11.99, οικ/6786/ΤΠ 31/16.11.99 (ΦΕΚ 2038/Β/19.11.99) 
και οικ/1514/ΤΠ 31/15.2.2000 Κοινές Αποφάσεις του 
Υπουργού Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. για την αποκατάσταση των ζημιών 
από το σεισμό της 7ης Σεπτεμβρίου 1999 στους Νομούς 
Αττικής και Βοιωτίας. 

12. Την οικ/9766/Α321/11.10.2001 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.ΔΕ. με θέμα «Παράταση της προθε¬ 
σμίας για την υποβολή αιτήσεων χορήγησης στεγαστικής 
συνδρομής των σεισμοπλήκτων κατοίκων των Νομών Ατ- 

τικής και Βοιωτίας για την αποκατάσταση των ζημιών από 
το σεισμό της 7ης Σεπτεμβρίου 1999». 

13. Το Πρόγραμμα Δημοσίων ΕπενδύσεωντηςΣΑΕ069, 

στα έργα 2000ΣΕ06900000, 2000ΣΕ06900001, 

2000ΣΕ06900002, 2000ΣΕ06900003, 2000ΣΕ06900004, 
2000ΣΕ06900005, 2000ΣΕ06900028, 2000ΣΕ06900029 
και 1999ΣΕ06900000 για δαπάνες αποκατάστασης ζη¬ 
μιών από το σεισμό της 7.9.99 στο Νομό Αττικής. 

14. Το γεγονός ότι, οι ζημιές που προκλήθηκαν από το 
σεισμό της 7ης Σεπτεμβρίου 1999 στους Νομούς Αττικής 
και Βοιωτίας ήταν εκτεταμένες και ως εκ τούτου υπάρχει 
πρόβλημα στην ενημέρωση και έγκαιρη κατάθεση των 
απαιτούμενων δικαιολογητικών από τους σεισμόπλη¬ 
κτους, αποφασίζουμε: 

Παρατείνουμε την προθεσμία για την υποβολή αιτήσε¬ 
ων χορήγησης στεγαστικής συνδρομής των σεισμοπλή¬ 
κτων κατοίκων των Νομών Αττικής και Βοιωτίας για την 
αποκατάσταση των ζημιών από το σεισμό της 7ης Σε¬ 
πτεμβρίου 1999, η οποία λήγει στις 30-4-2002, για ένα 
οκτάμηνο ακόμη, ήτοι μέχρι τις 31-12-2002. 

Από τις διατάξεις της παρούσας προκαλείται δαπάνη σε 
βάρος του κρατικού προϋπολογισμού. Η δαπάνη έχει 
υπολογιστεί και με τις αποφάσεις που εκδόθηκαν αρχικά 
και βαρύνει τον προϋπολογισμό των Δημοσίων Επενδύ¬ 
σεων της Γ.Γ.Δ.Ε. του Υ.ΠΕ.ΧΩ.Δ.Ε. και το λογαριασμό 
του Ν. 128/75. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΥΦΥΠ ΟΙΚΟΝΟΜΙΑΣ ΚΑΙ ΥΦΥΠ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ I. ΤΣΑΚΛΙΔΗΣ 

-♦- 

Αριθ.: οικ/3674/Α321 (4) 

Παράταση προθεσμίας υποβολής αιτήσεων εκ μέρους 
των πληγέντων από τον σεισμό της 26ης Μαΐου 2000 
στο Νομό Πρέβεζας. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
του Προέδρου της Δημοκρατίας «περί αποκαταστάσεως 
ζημιών εκ σεισμών 1978 εις περιοχή Βορείου Ελλάδος 
κλπ.» όπως τροποποιήθηκε και συμπληρώθηκε με τους 
Νόμους 867/79, 1048/80 και 1133/81. 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων". 

3. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

4. Την Κοινή Απόφαση Δ16α/04/773/29.11.90 του 
Υπουργού Προεδρίας και του αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 


5. Την Κοινή Απόφαση Υ6/31.10.2001 (ΦΕΚ 1484/Β/ 

31.10.2001) του Πρωθυπουργού και της Υπουργού 
ΠΕ.ΧΩ.Δ.Ε. «Ανάθεση Αρμοδιοτήτων στους Υφυπουρ¬ 
γούς ΠΕ.ΧΩ.Δ.Ε.». 

6. Την Κοινή Απόφαση του Πρωθυπουργού και του 
Υπουργού Οικονομικών με αριθ. 1100383/1330/ Α0006/ 
31.10.2001 (ΦΕΚ 1485/Β/31.10.01) "Καθορισμός αρμο¬ 
διοτήτων των Υφυπουργών Οικονομικών". 

7. Την Κοινή Απόφαση 50148/542/24.6.92 των Υπουρ¬ 
γών Εθνικής Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ420/Β/1.7.92). 

8. Τις διατάξεις του άρθρου 22 του Ν.2362/95 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

9. Την με αρ. πρωτ. 5546/ΤΠ32/16.8.2000 (ΦΕΚ/1061/ 
Β/28.8.2000) Απόφαση του Υπουργού Εθνικής Οικονο¬ 
μίας και των Υφυπουργών Οικονομικών και ΠΕ.ΧΩ.Δ.Ε. 
«Οριοθέτηση σεισμόπληκτης περιοχής για την αποκατά¬ 
σταση των ζημιών από το σεισμό της 26ης Μαΐου 2000 σε 
περιοχές του Νομού Πρέβεζας». 

10. Την με αρ. πρωτ. οικ/10831/ΤΠ32/8.11.2000 
(ΦΕΚ/1396/Β/15.11.2000) Απόφαση του Υπουργού Εθνι¬ 
κής Οικονομίας και των Υφυπουργών Οικονομικών και 
ΠΕ.ΧΩ.Δ.Ε. «Παροχή πιστωτικών διευκολύνσεων για την 
αποκατάσταση των ζημιών σε κατοικίες και κτιριακές 
εγκαταστάσεις που προκλήθηκαν από το σεισμό της 26ης 
Μαΐου 2000 σε περιοχές του Νομού Πρέβεζας». 

11. Την με αρ. πρωτ. 879/ΤΠ32/4.4.2001 (ΦΕΚ/440/Β/ 

17.4.2001) Απόφαση του Υπουργού Εθνικής Οικονομίας 
και των Υφυπουργών Οικονομικών και ΠΕ.ΧΩ.Δ.Ε. «Συ¬ 
μπληρωματική Οριοθέτηση σεισμόπληκτης περιοχής για 
την αποκατάσταση των ζημιών από το σεισμό της 26ης 
Μαΐου 2000 σε περιοχές του Νομού Πρέβεζας και παρά¬ 
ταση προθεσμίας υποβολής αιτήσεων». 

12. Το Προεδρικό Διάταγμα υπ’αρ. 81 (ΦΕΚ 57/Α/21-3- 
2002) για συγχώνευση των Υπουργείων Εθνικής Οικονο¬ 
μίας και Οικονομικών στο Υπουργείο Οικονομίας και Οι¬ 
κονομικών. 

13. Το με αρ. πρωτ. οικ 933/24.3.2001 έγγραφο του 
Τ.Α.Σ. Νομού Πρέβεζας 

Επειδή πρόθεση της Πολιτείας είναι η ταχεία αποκατά¬ 
σταση των σεισμοπλήκτων για κοινωνικούς και οικονομι¬ 
κούς λόγους, χωρίς να αποκλείεται το δικαίωμα αποκα¬ 
τάστασης και σε αυτούς που δεν μπόρεσαν για σοβαρούς 
λόγους να υποβάλουν αίτηση εγκαίρως, αποφασίζουμε: 

1. Ορίζουμε προθεσμία τριών (3) μηνών, από την ημε¬ 
ρομηνία δημοσίευσης της παρούσας απόφασης σε ΦΕΚ, 
για την υποβολή αιτήσεων για δανειοδότηση των κτισμά- 
των που επλήγησαν από το σεισμό της 26ης Μαΐου 2000 
στο Νομό Πρέβεζας. 

Η περιοχή αυτή οριοθετήθηκε με την 5546/ΤΠ32/ 
16.8.2000 (ΦΕΚ/1061/Β/28.8.2000) 

Κοινή Υπουργική Απόφαση και συμπληρώθηκε με την 
879/ΤΠ32/4.4.2001 (ΦΕΚ 440/Β/17.4.2001) Κοινή Υπουρ¬ 
γική Απόφαση και η προθεσμία υποβολής αιτήσεων έλη¬ 
ξε στις 17-8-2001. 

2. Εντός της προθεσμίας που ορίζεται στην προηγού¬ 
μενη παράγραφο, οι ιδιοκτήτες των ακινήτων, που δεν 
έχουν υποβάλει αίτηση για αυτοψία των ακινήτων τους 
πρέπει να υποβάλουν αίτηση, συνοδευόμενη από τίτλους 
ιδιοκτησίας, φωτογραφίες του ακινήτου, καθώς και υπεύ¬ 
θυνη δήλωση του Ν. 1599/86 στην οποία θα δηλώνεται ότι 

το συγκεκριμένο κτίριο δεν έχει εξεταστεί ξανά στο ίδιο 
πρόγραμμα αποκατάστασης από επιτροπές του 
Υ.ΠΕ.ΧΩ.Δ.Ε., στην Αρμόδια Υπηρεσία, προκειμένου να 
διενεργηθεί ο έλεγχος των κτιρίων τους από τις αρμόδιες 
επιτροπές του Υ.ΠΕ.ΧΩ.Δ.Ε. 

3. Εντός της προθεσμίας που ορίζεται στην παράγραφο 
1, οι ιδιοκτήτες των ακινήτων, που έχουν υποβάλει εκ¬ 
πρόθεσμα αίτηση για αυτοψία των ακινήτων τους πρέπει 
να υποβάλουν ξανά αίτηση, συνοδευόμενη από τίτλους 
ιδιοκτησίας, φωτογραφίες του ακινήτου, καθώς και υπεύ¬ 
θυνη δήλωση του Ν. 1599/86 στην οποία θα δηλώνεται ότι 
το συγκεκριμένο κτίριο δεν έχει εξεταστεί ξανά στο ίδιο 
πρόγραμμα αποκατάστασης από επιτροπές του 
Υ.ΠΕ.ΧΩ.Δ.Ε., στην Αρμόδια Υπηρεσία, προκειμένου να 
διενεργηθεί ο έλεγχος των κτιρίων τους από τις αρμόδιες 
επιτροπές του Υ.ΠΕ.ΧΩ.Δ.Ε. 

4. Μετά την παρέλευση της προθεσμίας που αναφέρε- 
ται στην παρ. 1 της παρούσας, οι τυχόν πληγέντες από 
σεισμούς που δεν υπέβαλαν αίτηση για αυτοψία, δεν δι¬ 
καιούνται τη χορήγηση στεγαστικής συνδρομής για την 
αποκατάσταση των ακινήτων τους. 

5. Εντός έξι (6) μηνών από τη δημοσίευση σε ΦΕΚ της 
παρούσας απόφασης, οι πληγέντες από σεισμούς πρέπει 
να υποβάλουν στην Αρμόδια Υπηρεσία τα απαιτούμενα 
δικαιολογητικά (συμβόλαια, μελέτες επισκευής, κλπ.) για 
τη χορήγηση της στεγαστικής συνδρομής. 

6. Μετά τη λήξη της προθεσμίας της προηγούμενης πα¬ 
ραγράφου, ο Προϊστάμενος του Τομέα Αποκατάστασης 
Σεισμοπλήκτων θα θέτει τις αιτήσεις που δεν συνοδεύο¬ 
νται από τα απαιτούμενα δικαιολογητικά για τη χορήγηση 
στεγαστικής συνδρομής στο αρχείο. 

7. Εγκρίνουμε όπως, ενστάσεις κατά πορισμάτων αυτο¬ 
ψιών για επανεξέταση κτιρίων, γίνονται δεκτές από την 
Υπηρεσία, εφόσον υποβάλλονται εντός τριών (3) μηνών 
από την έγγραφη γνωστοποίηση και με απόδειξη παρα¬ 
λαβής της σχετικής απόφασης στον ενδιαφερόμενο. Τα 
πορίσματα των ενστάσεων για χαρακτηρισμό, χρήση και 
διαστάσεις κτισμάτων θεωρούνται τελεσίδικα και δεν επι¬ 
δέχονται άλλη ένσταση. 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού. Η δαπάνη 
έχει υπολογισθεί και με τις αποφάσειςπου εκδόθηκαν αρ¬ 
χικά και βαρύνει τον προϋπολογισμό Δημοσίων επενδύ¬ 
σεων της Γ.Γ.Δ.Ε. του Υ.ΠΕ.ΧΩ.Δ.Ε. και το λογαριασμό 
του Ν. 128/75. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 9 Μαΐου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΥΦΥΠ. ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Γ. ΦΛΩΡΙΔΗΣ 


ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 


Αριθ.: 6439 (5) 

Τροποποίηση της υπ’ αριθμ. 12794/23.5.2000 απόφασης 
του Υφυπουργού Πολιτισμού (ΦΕΚ689/Β/2.6.2000) με 
θέμα: «Εγγραφή Ομογενών και Αλλοδαπών Αθλητών 
στα Ελληνικά Αθλητικά ερασιτεχνικά Σωματεία Καλα¬ 
θοσφαίρισης και συμμετοχή τους στα Ελληνικά Πρω¬ 
ταθλήματα και τους Αγώνες Κυπέλλου». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1. Τις διατάξεις 

Α. της παραγράφου 7 του άρθρου 33 του Ν. 2725/99 
«Ερασιτεχνικός και Επαγγελματικός Αθλητισμός και άλ¬ 
λες διατάξεις» (ΦΕΚ 121/Α/17.6.99) 

Β. του άρθρου 29 Α του Ν. 1558/85 (ΦΕΚ 13 Α) όπως 
προστέθηκε με το άρθρο 27 του Ν. 2081/1992 (ΦΕΚ 154 
Α) και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38 Α). 

2. Την με αριθμ. 8334/30.10.2001 απόφαση των Πρωθυ¬ 
πουργού και Υπουργού Πολιτισμού «Ανάθεση αρμοδιο¬ 
τήτων στους Υφυπουργούς Πολιτισμού (ΦΕΚ 1479/Β/ 
31.10.2001) 

3. Την υπ’ αριθμ. 12794/23.5.2000 απόφαση του Υφυ¬ 
πουργού Πολιτισμού με θέμα: «Εγγραφή ομογενών και 
αλλοδαπών αθλητών στα Ελληνικά αθλητικά ερασιτεχνι¬ 
κά σωματεία Καλαθοσφαίρισης και συμμετοχής τους στα 
Ελληνικά Πρωταθλήματα και τους αγώνες Κυπέλλου» 
(ΦΕΚ 689/Β/2.6.2000). 

4. Το υπ’ αριθμ. 1134/13-3-2002 έγγραφο της Ελληνικής 
Ομοσπονδίας Καλαθοσφαίρισης. 

5. Ότι από τις ρυθμίσεις της παρούσης απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Τροποποιούμε την προθεσμία του δευτέρου εδαφίου 
της παραγράφου 4του άρθρου 1 της υπ’αριθμ. 12794/23- 
5-2000 απόφασης του Υφυπουργού Πολιτισμού με θέμα 
«Εγγραφή Ομογενών και αλλοδαπών αθλητών στα Ελλη¬ 
νικά Αθλητικά Ερασιτεχνικά Σωματεία Καλαθοσφαίρισης 
και συμμετοχή τους στα Ελληνικά Πρωταθλήματα και 
τους Αγώνες Κυπέλλου» (ΦΕΚ 689/Β/2-6-2000), που επι¬ 
τρέπονται οι αλλαγές αλλοδαπών αθλητριών Καλαθο¬ 
σφαίρισης Α1 Εθνικής Κατηγορίας από «μέχρι 31/12 κάθε 
έτους» σε «μέχρι 31/1 κάθε έτους». 

Κατά τα λοιπά ισχύει η υπ’ αριθμ. 12794/23-5-2000 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβέρνησης και να ισχύει από τη δημοσίευσή της. 

Αθήνα, 3 Μαΐου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




